|  |
| --- |
| Številka: 007-173/2022/ |
| Ljubljana, 10. 8. 2022 |
| EVA 2022-2550-0063 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| ZADEVA: Uredba o spremembah in dopolnitvah Uredbe o izvajanju Odločbe (EU) o prizadevanju držav članic za zmanjšanje emisij toplogrednih plinov, da do leta 2020 izpolnijo zavezo Skupnosti za zmanjšanje emisij toplogrednih plinov – predlog za obravnavo  |
| 1. Predlog sklepov vlade: |
| Na podlagi sedmega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17) in za izvrševanje 209. člena Zakona o varstvu okolja (Uradni list RS, št. 44/22) je Vlada Republike Slovenije na … seji … sprejelaSKLEP:Vlada Republike Slovenije je izdala Uredbo o spremembah in dopolnitvah Uredbe o izvajanju Odločbe (EU) o prizadevanju držav članic za zmanjšanje emisij toplogrednih plinov, da do leta 2020 izpolnijo zavezo Skupnosti za zmanjšanje emisij toplogrednih plinov, ki se objavi v Uradnem listu Republike Slovenije. Barbara Kolenko Helbl generalna sekretarka vladePrejemnik sklepa:* Ministrstvo za okolje in prostor RS,
* Ministrstvo za finance,
* Ministrstvo za zunanje zadeve,
* Ministrstvo za javno upravo,
* Služba Vlade Republike Slovenije za zakonodajo.
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| – Mag. Tanja Bolte, v. d. generalna direktorica Direktorata za okolje,– Mag. Katja Buda, namestnica generalne direktorice Direktorata za okolje, – Dr. Martin Batič, vodja Sektorja za podnebne spremembe in biotehnologijo,– Tina Kobilšek, vodja Oddelka za podnebne spremembe, – Mag. Mateja Pitako, Oddelek za podnebne spremembe. |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| 5. Kratek povzetek gradiva: |
| Odločba 406/2009/ES Republiko Slovenijo obvezuje, da emisije toplogrednih plinov iz sektorjev, ki niso del sistema EU za trgovanje z emisijami do leta 2020 ne poveča za več kot 4 % v primerjavi z emisijami v letu 2005. V letu 2022 se obdobje po omenjeni odločbi zaključuje. Ker je Republika Slovenija zastavljeni podnebni cilj uspešno dosegla, bo v registru Unije predvidoma ostalo več kot 11.000.000 enot AEA, ki jih Republika Slovenija lahko proda drugi državi članici.Z Uredbo o spremembah in dopolnitvah Uredbe o izvajanju Odločbe (EU) o prizadevanju držav članic za zmanjšanje emisij toplogrednih plinov, da do leta 2020 izpolnijo zavezo Skupnosti za zmanjšanje emisij toplogrednih plinov se določajo pravila za upravljanje enot dodeljenih letnih emisij, zlasti prenos presežka enot AEA, postopek njihove prodaje ter prenos na drugo državo. |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | DA |
| b) | usklajenost slovenskega pravnega reda s pravnim redom Evropske unije | DA |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | DA |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| 7.a Predstavitev ocene finančnih posledic nad 40.000 EUR:(Samo če izberete DA pod točko 6.a.)V primeru prodaje viška enot AEA drugi državi članici bodo sredstva od prodaje predstavljala priliv v državni proračun (209. člen Zakona o varstvu okolja (Uradni list RS, št. 44/22)). Kakšna bo cena posamezne enote AEA, bo odvisno od pogajanj med Republiko Slovenijo in državo članico, ki bi želela od Republike Slovenije kupiti določeno količino enot AEA. Predvidoma bodo tri države članice nakupovale enote AEA, predvidoma devet držav članic, pa bo višek enot AEA lahko prodajalo. Edina država članica, ki je do danes kupila enote AEA, je bila Malta, ki je enote AEA kupila od Bolgarije po ceni približno 1 €/enoto AEA. Potencialen kupec je Irska, ki nas je že kontaktirala, potrebuje pa okvirno 4 milijone enot AEA. Nakup bi se potencialno lahko zgodil konec leta 2022 ali v začetku leta 2023.  |
| * I. Ocena finančnih posledic, ki niso načrtovane v sprejetem proračunu
 |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  | + 4 mio € v t ali v t+1 | + 4 mio € v t ali v t+1 |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| II. Finančne posledice za državni proračun |
| II.a Pravice porabe za izvedbo predlaganih rešitev so zagotovljene: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| SKUPAJ |  |  |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| SKUPAJ |  |  |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| SKUPAJ |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| **7.b Predstavitev ocene finančnih posledic pod 40.000 EUR:**(Samo če izberete NE pod točko 6.a.) |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | DA |
| Če je odgovor NE, navedite, zakaj ni bilo objavljeno. Objavljeno na e-Demokraciji. |
| Če je odgovor DA, navedite:Datum objave 23. 6. 2022, javna obravnava do 23. 7. 2022.V razpravo so bili vključeni: * nevladne organizacije,
* predstavniki zainteresirane javnosti,
* predstavniki strokovne javnosti.

Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):Pripomb ni bilo.Upoštevani so bili:* v celoti,
* večinoma,
* delno,
* niso bili upoštevani.

Bistvena mnenja, predlogi in pripombe, ki niso bili upoštevani, ter razlogi za neupoštevanje:Poročilo je bilo dano ……………..Javnost je bila vključena v pripravo gradiva v skladu z Zakonom o …, kar je navedeno v predlogu predpisa.) |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA |
| **11. Gradivo je uvrščeno v delovni program vlade:** | NE |
|  Mag. Matej Skočir državni sekretar |

 **PREDLOG**

Na podlagi sedmega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17) in za izvrševanje 209. člena Zakona o varstvu okolja (Uradni list RS, št. 44/22) Vlada Republike Slovenije izdaja

**UREDBO**

**o spremembah in dopolnitvah Uredbe o izvajanju Odločbe (EU) o prizadevanju držav članic za zmanjšanje emisij toplogrednih plinov, da do leta 2020 izpolnijo zavezo Skupnosti za zmanjšanje emisij toplogrednih plinov**

1. člen

V Uredbi o izvajanju Odločbe (EU) o prizadevanju držav članic za zmanjšanje emisij toplogrednih plinov, da do leta 2020 izpolnijo zavezo Skupnosti za zmanjšanje emisij toplogrednih plinov (Uradni list RS, št. 15/17, 55/17, 23/18, 25/19, 22/20, 16/21 in 38/22) se 1. člen spremeni tako, da se glasi:

»1. člen

S to uredbo se za izvajanje tretjega in petega odstavka 3. člena Odločbe št. 406/2009 Evropskega parlamenta in Sveta z dne 23. aprila 2009 o prizadevanju držav članic EU za zmanjšanje emisij toplogrednih plinov, da do leta 2020 izpolnijo zavezo Skupnosti za zmanjšanje emisij toplogrednih plinov (UL L št. 140 z dne 5. 6. 2009, str. 136; v nadaljnjem besedilu: Odločba 406/2009/ES) določajo pravila za upravljanje enot dodeljenih letnih emisij, zlasti prenos presežka enot dodeljenih letnih emisij toplogrednih plinov (v nadaljnjem besedilu: enote AEA), postopek njihove prodaje ter prenos na drugo državo.«.

2. člen

Za 2. členom se dodata nova, 2.a in 2.b člen, ki se glasita:

»2.a člen

(1) Ministrstvo, pristojno za podnebne spremembe (v nadaljnjem besedilu: ministrstvo), v letu 2022 zaradi zaključevanja obdobja iz Odločbe 406/2009/ES v prodajo državam članicam ponudi presežek enot AEA v skladu s postopkom iz uredbe, ki ureja razpolaganje s finančnim premoženjem države in občin.

(2) Presežek enot AEA iz prejšnjega odstavka je razviden v registru Unije.

2.b člen

Ministrstvo in upravljavec enot AEA države članice se dogovorita o časovnem okviru, ceni posamezne enote AEA ter morebitnih drugih pogojih, pod katerimi se bo izvedel prenos dogovorjene količine enot AEA.«.

3. člen

3. člen se spremeni tako, da se glasi:

»3. člen

Prenos presežka enot AEA iz 2. člena te uredbe in prenos dogovorjene količine enot AEA iz 2.b člena te uredbe na podlagi izvedbe plačila izvede nacionalni administrator registra Unije iz predpisa, ki ureja register Unije.«.

**KONČNA DOLOČBA**

4. člen

Ta uredba začne veljati naslednji dan po objavi v Uradnem listu Republike Slovenije.

Št.

Ljubljana, 10. avgust 2022

EVA 2022-2550-0063

 Vlada Republike Slovenije

 dr. Robert Golob predsednik

**OBRAZLOŽITEV**

**I. Splošna obrazložitev predloga uredbe**

Republika Slovenija je s sprejetjem Odločbe št. 406/2009/ES[[1]](#footnote-1) (v nadaljnjem besedilu: Odločba 406/2009/ES) prevzela obveznost, da emisije toplogrednih plinov iz sektorjev, ki niso del sistema EU za trgovanje z emisijami (v nadaljnjem besedilu: neETS), do leta 2020 ne poveča za več kot 4 % v primerjavi z emisijami v letu 2005. Poleg končnega cilja ta odločba predpisuje tudi metodologijo za določitev letnih emisij (ciljne vrednosti) za začetno leto obdobja 2013–2020 in vmesna leta.

S Sklepom Komisije 2013/162/EU[[2]](#footnote-2) in Izvedbenim sklepom Komisije 2013/634/EU[[3]](#footnote-3) so bile za obdobje 2013–2020 določene dodeljene letne emisije (v nadaljnjem besedilu: enote AEA), ki so se za leta v obdobju 2017–2020 naknadno prilagodile v skladu s Sklepom Komisije (EU) 2017/1471.[[4]](#footnote-4)

Republika Slovenija v skladu s tretjim odstavkom 7. člena Uredbe (EU) 525/2013[[5]](#footnote-5) vsako leto do 15. marca z uporabo nacionalnih evidenc poroča o emisijah toplogrednih plinov iz neETS sektorjev za leto x – 2 (predprejšnje leto). Evropska komisija po letnem pregledu nacionalnih evidenc v skladu s šestim odstavkom 19. člena navedene uredbe z izvedbenim aktom določi skupno količino emisij za posamezno državo članico za zadevno leto.

V Uradnem listu EU št. L 378/12 je bil 26. oktobra 2021 objavljen in z istim dnem veljaven Izvedbeni sklep Komisije (EU) 2021/1876 o emisijah toplogrednih plinov za vsako državo članico za leto 2019, ki so vključene v Odločbo št. 406/2009/ES Evropskega parlamenta in Sveta, iz katerega je razvidno, da so potrjene emisije toplogrednih plinov za leto 2019 v Sloveniji znašale 10.809.900 t ekv. CO2.

Enote AEA za Republiko Slovenijo za leto 2019 so bile 12.272.525 t ekv. CO2 (v skladu s Sklepom Komisije (EU) 2017/1471 in Izvedbenim sklepom Komisije 2013/634/EU). Iz navedenega sledi, da so emisije toplogrednih plinov za leto 2019 za 1.462.625 t ekv. CO2 manjše od ciljne vrednosti.

Ob upoštevanju navedenega in izvedenih prenosov v skladu z Uredbo o izvajanju Odločbe (EU) o prizadevanju držav članic za zmanjšanje emisij toplogrednih plinov, da do leta 2020 izpolnijo zavezo Skupnosti za zmanjšanje emisij toplogrednih plinov, je zdaj v registru ESD na računu SI ESD 22.415.516 enot AEA. To pomeni, da se v navedenem registru na računu SI ESD zapisuje presežek 10.108.273 enot AEA.

Dovoljene enote AEA za Republiko Slovenijo za leto 2020 znašajo 12.307.243 t ekv. CO2 (v skladu s Sklepom Komisije (EU) 2017/1471 in Izvedbenim sklepom Komisije 2013/634/EU). V zadnjem kvartalu leta 2022 bo objavljen izvedbeni sklep Komisije o emisijah toplogrednih plinov za vsako državo članico za leto 2020. Na podlagi tega sklepa bodo za Republiko Slovenijo razvidne potrjene emisije toplogrednih plinov za leto 2020, iz česar bo mogoče izračunati skupni presežek enot AEA. Ta bo predvidoma presegal 11.000.000 enot AEA, saj je Republika Slovenija zastavljene cilje v letu 2020 v neETS sektorjih uspešno dosegla.[[6]](#footnote-6)

Z letom 2022 se obdobje po Odločbi 406/2009/ES zaključuje. Republika Slovenija lahko višek enot AEA prenese na drugo državo članico, ki za izpolnjevanje zastavljenega cilja enote AEA potrebuje. Prenos enot AEA izvede nacionalni administrator registra Unije, in sicer po prejemu finančnih sredstev od države članice, ki od Republike Slovenije enote AEA kupuje. Če viška enot dodeljenih letnih emisij Republika Slovenija ne prenese, se zaradi zaključevanja obdobja enote izbrišejo.

Z Uredbo o spremembah in dopolnitvah Uredbe o izvajanju Odločbe (EU) o prizadevanju držav članic za zmanjšanje emisij toplogrednih plinov, da do leta 2020 izpolnijo zavezo Skupnosti za zmanjšanje emisij toplogrednih plinov, se določajo pravila za upravljanje enot dodeljenih letnih emisij, zlasti prenos presežka enot AEA, postopek njihove prodaje in prenos na drugo državo.

**II. Vsebinska obrazložitev k posameznim novim členom Uredbe**

**K 2.a. členu**

V septembru 2022 bo objavljen izvedbeni sklep Komisije o emisijah toplogrednih plinov za vsako državo članico za leto 2020. Na podlagi tega sklepa bodo za Republiko Slovenijo razvidne potrjene emisije toplogrednih plinov za leto 2020, iz česar bo mogoče izračunati skupni presežek enot AEA. Količino skupnega presežka enot AEA bo Republika Slovenija ponudila z javno objavo, in sicer v skladu s postopkom iz Uredbe o prodaji in drugih oblikah razpolaganja s finančnim premoženjem države in občin (Uradni list RS, št. 123/03, 140/06, 95/07, 55/09 – odl. US in 38/10 – ZUKN).

**K 2.b. členu**

Država članica, izbrana na podlagi javne objave, in ministrstvo, pristojno za podnebne spremembe, skleneta dogovor, s katerim določita časovni okvir prenosa finančnih sredstev, ceno posamezne enote AEA in morebitne druge pogoje, pod katerimi se bo izvedel prenos dogovorjene količine enot AEA. Predvidoma bo dogovor sklenjen v obliki civilnopravne pogodbe.

1. Odločba št. 406/2009/ES Evropskega parlamenta in Sveta z dne 23. aprila 2009 o prizadevanju držav članic za zmanjšanje emisij toplogrednih plinov, da do leta 2020 izpolnijo zavezo Skupnosti za zmanjšanje emisij toplogrednih plinov (UL L št. 140 z dne 5. 6. 2009, stran 136). [↑](#footnote-ref-1)
2. Sklep komisije št. 2013/162/EU z dne 26. marca 2013 o določitvi dodeljenih letnih emisij za države članice za obdobje od 2013 do 2020 v skladu z Odločbo št. 406/2009/ES Evropskega parlamenta in Sveta (UL L št. 90 z dne 28. 3. 2013, stran 106). [↑](#footnote-ref-2)
3. Izvedbeni sklep Komisije št. 2013/634/EU z dne 31. oktobra 2013 o prilagoditvah dodeljenih letnih emisij za države članice za obdobje 2013 do 2020 v skladu z Odločbo št. 406/2009/ES Evropskega parlamenta in Sveta (UL L št. 292 z dne 1. 11. 2013, stran 19). [↑](#footnote-ref-3)
4. Sklep Komisije (EU) 2017/1471 z dne 10. avgusta 2017 o spremembi sklepa 2013/162/EU zaradi pregleda dodeljenih letnih emisij za države članice za obdobje od 2017 do 2020 (UL L št. 209 z dne 12. 8. 2017, stran 53). [↑](#footnote-ref-4)
5. Uredba št. 525/2013 Evropskega parlamenta in Sveta z dne 21. maja 2013 o mehanizmu za spremljanje emisij toplogrednih plinov in poročanje o njih ter za sporočanje drugih informacij v zvezi s podnebnimi spremembami na nacionalni ravni in ravni Unije ter o razveljavitvi Sklepa št. 280/2004/ES (UL L št. 165 z dne 18. 6. 2013, str. 13). [↑](#footnote-ref-5)
6. Ugotovitve Podnebnega ogledala 2022: https://podnebnapot2050.si/rezultati-slovenije/letno-podnebno-ogledalo/. [↑](#footnote-ref-6)